
tive spondyloarthritis, Introduction. Cardiovascular mortality in patients diagnosed with seronegative spon- 

cardiovascular system,  dyloarthritis (SSN) is on the rise. Impairment of the cardiovascular system in ankylosing 

ECG. spondylitis (SpA) is 20-40%, in psoriatic arthritis (APs) 18-22% and in reactive arthritis 
(ARe) 1-3%. 
Material and methods. The study included 77 patients diagnosed with SSN. Laboratory 
(erythrocyte sedimentation rate - ESR, C-reactive protein - CRP, fibrinogen) and in- 
strumental (echocardiography - EcoCG, electrocardiogram - ECG) data were analyzed. 
Results. In 35 patients diagnosed with SpA, the left branch hemiblock of the Hiss bundle 
was determined - 71% and bradycardia - 57%. Aortic valve (VAo) changes were diag- 
nosed in 54% and left ventricular hypertrophy (LVH) in 57%. Elevated CRP values were 
found in 34.5% of cases, ESR - 22.8% and fibrinogen - 17.2%. In 24 patients with APs, 
33.5% showed VAo induration and fibrosis. Another change diagnosed in these patients 
was LVH (37.5%). Cardiac conductivity disorders in 25% were due to the left branch 
hemiblock of the Hiss bundle, and among the increased inflammatory markers were: 
fibrinogen (16.6%) and CRP (12.5%). In 18 patients with ARe as a rhythm disorder, 
tachycardia is predominant - 94% and VAo damage in 27.7%. Inflammatory markers 
with values above the upper limit were fibrinogen (66%) and CRP (33%). 
Conclusions. Our study showed that SSN is closely related to the inflammatory syn- 
drome, on which the activity of the disease and the degree of damage to the cardiovascu- 
lar system depend. Most often the heart is affected with its components. 


Cuvinte cheie: spondi- Introducere. Mortalitatea cardiovasculară la pacienţii diagnosticați cu spondiloartrite 
loartrite seronegative,  seronegative (SSN) este în continuă creștere. Afectarea sistemului cardiovascular în spon- 
sistemul  cardiovascu-  diloartrita anchilozantă (SpA) este de 20,0-40,0%, în artrita psoriazică (APs) 18,0-22,0% 
lar, ECG. și în artrita reactivă (ARe) 1,0-3,0%. 
Material și metode. Studiul a inclus 77 de pacienţi diagnosticaţi cu SSN. S-au analizat 
datele de laborator (viteza de sedimentare a hematiilor - VSH, proteina C reactivă - CRP, 
fibrinogenul) și instrumentale (ecocardiografie - EcoCG, electrocardiograma - ECG). 
Rezultate. La 35 de pacienți cu diagnosticul de SpA s-a determinat hemiblocul de ram 
stâng (hBRS) al fasciculului Hiss - 71,0% și bradicardia - 57,0%. Modificările valvei aor- 
tice (VAo) s-au diagnosticat în 54,0%, iar hipertrofia ventriculară stângă (HVS) în 57,0%. 
Valorile crescute ale CRP s-au obiectivat în 34,5% din cazuri, VSH - 22,8% și fibrinogenul — 
17,2%. La 24 de pacienţi cu APs în 33,5% s-a evidenţiat indurarea și fibrozarea VAo. O altă 
modificare diagnosticată la acești pacienţi a fost HVS (37,5%). Tulburările de conductibili- 
tate cardiacă în 25,0% s-au datorat hBRS al fasciculului Hiss, iar dintre markerii inflama- 
tori crescuți au fost: fibrinogenul (16,6%) şi CRP (12,5%). La 18 pacienți cu AhRe ca tulbu- 
rare de ritm, se determină preponderent tahicardia - 94,0% și afectarea VAo în 27,7%. 
Markerii inflamatori cu valorile peste limita superioară au fost fibrinogenul (66,0%) și 
CRP (33,0%). 
Concluzii. Studiul prezentat a arătat că SSN este într-o strânsă legătură cu sindromul 
inflamator, de care depinde activitatea bolii și gradul de afectare a sistemului cardiovascu- 
lar. Cel mai des fiind afectat cordul cu componentele lui. 

INTRODUCERE 


Spondiloartritele seronegative (SSN) prezintă un 
grup de afecțiuni inflamatorii cronice de geneză 
reumatică, care includ spondilita anchilozantă 
(SpA), artrita reactivă (ARe), artrita/spondilită 
prin afectarea inflamatorie a intestinului, artrita 
psoriazică (APs) şi un grup de alte spondiloar- 
trite nediferenţiate (1). 


Expresia clinică principală a artritei din SSN este 
reprezentată de oligoartrita asimetrică, fiind 
prezentă, de obicei, la nivelul articulaţiilor mari 
ale membrelor inferioare. Pacienţii cu SSN se 
caracterizează prin afectarea extraarticulară, a 
tegumentelor, sistemului renal, digestiv, respira- 
tor și cardiovascular. Din cauza bolilor cardio- 
vasculare (BCV) mortalitatea acestor pacienţi a 
crescut și ajunge la 40-50% (2, 3). 


Spondiloartrita anchilozantă este asociată cu 
mortalitate crescută, cauzată de afectări cardio- 
vasculare (CV) în 20-40%. Incidenţa SpA este de 
7,3 la 100.000 locuitori anual. Tulburările de 
conducere cardiacă au fost frecvent diagnosti- 
cate (10-33%), în funcţie de criteriile predefinite 


(4). 


Afectarea sistemului cardiovascular (SCV) în 
cadrul APs se întâlneşte în 18-22% cazuri şi se 
manifestă clinic prin prezenţa dispneei, palpi- 
tațiilor, durerilor în regiunea cordului de diferită 
intensitate, care sunt cauzate de dezvoltarea 
aortitei, miocarditei, pericarditei sau miocardio- 
distrofiei (5, 6). În comparaţie cu populaţia gene- 
rală a fost raportată o creștere a mortalității cu 
62% la subiecții cu APs, BCV reprezentând până 
la 36% din mortalitatea totală. Sunt descrise 
cazuri de pericardită (18%), însă este necesar de 
menţionat faptul, că conform datelor din litera- 
tura de specialitate, doar 2% dintre pacienţii cu 
manifestări extraarticulare cardiace din APs pre- 
zintă date clinice pentru pericardită. 


Artrita reactivă înregistrează o frecvență de 1- 
3% dintre pacienţii care au suportat în an- 
tecedente o infecție chlamidiană (7). Bărbaţii cu 
vârsta cuprinsă între 20 şi 50 de ani sunt cel mai 
frecvent afectați. Dereglările viscerale sunt rare, 
însă extrem de periculoase, BCV se dezvoltă la 
mai puţin de 10% dintre pacienţi, fiind conse- 
cința inflamațţiei rădăcinii aortei şi determinând 
insuficiența aortică, precum și tulburările de 
conducere atrioventriculară (7, 8). 


Manifestările CV în SSN reprezintă o problemă 


clinică important care nu a fost pe deplin eluci- 
dată. Simptome clinice CV semnificative sunt 
prezente la pacienţii cu SSN, de obicei în cazul 
duratei mai îndelungate a bolii (9). Riscul de 
deces este de 1,3 ori mai mare decât în populația 
generală. Detectarea precoce a BCV la pacienţii 
cu SpA poate avea implicații importante terapeu- 
tice şi prognostice (10,11). 


Scopul studiului constă în determinarea „ţintelor” 
anatomico-funcționale ale sistemului cardiovas- 
cular la bolnavii diagnosticați cu una dintre 
afecțiunile inflamatorii incluse în grupul SSN, 
utilizând ecocardiografia (EcoCG) asociată Dop- 
pler, electrocardiograma (ECG), analiza generală 
și biochimică a sângelui. 


Ipoteza studiului: modificările patogenetice care 
stau la baza dezvoltării uneia dintre maladiile 
din grupul SSN, care au efect sistemic însemnat 
asupra sistemelor de organe cu dezvoltarea boli- 
lor cardiovasculare, pulmonare, renale, etc. 


MATERIAL ȘI METODE 


Studiul prezentat a inclus 77 de pacienți diagnos- 
ticați cu una dintre afecțiunile inflamatorii ce fac 
parte din grupul SSN: SpA, APs, ARe. Dintre 
aceștia: 24 bolnavi au fost diagnosticați cu APs, 
35 de pacienţi cu SpA și 18 - cu ARe. Pacienţii au 
urmat tratamenul în secțiile de reumatologie și 
artrologie ale IMSP Spitalul Clinic Republican 
(Clinica Medicală nr.5 a Departamentului Medi- 
cină Internă, Disciplina Reumatologie și Nefrolo- 
gie a USMF „Nicolae Testemițanu” din Republica 
Moldova) pe parcursul anilor 2018-2020. De 
asemenea, am utilizat datele din examenele 
specifice de laborator (viteza de sedimentare a 
hematiilor - VSH, proteina C reactivă - CRP, fi- 
brinogenul) şi instrumentale (EcoCG, ECG), atât 
pentru determinarea sindromului inflamator 
sistemic, cât şi pentru aprecierea gradului de 
afectare a sistemului CV. 


Criteriile de includere: (a) pacienţii care cores- 
pund criteriilor de diagnostic al spondiloartro- 
patiilor de Amor B. (1990), criteriile de la New- 
York (1984) pentru diagnosticul SpA, criteriile 
CASPAR pentru diagnosticul APs și criteriile pen- 
tru diagnosticul ARe adaptate de Sieper și Braun, 
1999; (b) vârsta mai mare de 18 ani; (c) pacienții 
care au dat consimțământul pentru procesarea 
datelor personale. 

Criteriile de excludere: (a) vârsta până la 18 ani; 
(b) diabetul zaharat şi hipertensiunea arterială 
dezvoltate până la debutul maladiei, dislipidemii 
congenitale, valvulopatii congenitale dobândite 
confirmate până la stabilirea diagnosticului de 
Spondiloartrită seronegativă, ciroză hepatică, 
obezitatea (IMC>25 kg/m?); (c) pacienţii care nu 


au dat acordul pentru procesarea datelor perso- 
nale. 


Modificările CV cercetate au inclus componentele 
morfo-funcționale ale inimii și markerii inflama- 
tori (tab. 1). 


Tabelul 1. Modificările cardiovasculare cercetate în cadrul studiului. 


Modificările cardiovasculare cercetate 


Pacienţi diagnosticaţi cu SSN, n=77 


Modificările la nivelul valvelor cardiace deter- 
minate la EcoCG asociată cu Doppler 


74 p. (96,1%) 


Modificările volumetrice ale cordului, determi- 
nate la EcoCG 


73 p. (94,8%) 


Modificările ECG 


Axa electrică a cordului - 38 p. (50,0%) 

Ritmul cardiac - 32 p. (41,5%) 

Hemiblocuri ale fasciculului Hiss - 60 p. (78,0%) 
Bloc complet al fasciculului Hiss - 4 p. (5,0%) 


Modificările markeriilor inflamatori 


56 p. (73,0%) 


Hipertensiune arterială 


48 p. (62,0%) 


REZULTATE 


Analizând datele obţinute la pacienţii incluși în 
studiu, am determinat o afectare a sistemului CV, 
iar țintele obiectivate se regăsesc în fiecare 
patologie reumatologică cercetată. Astfel, întru- 
nind toate datele obţinute la pacienţii examinați 
cu cele trei SSN diferite (SpA, APs, ARe), am 
determinat prevalența totală a modificărilor 
cercetate în cadrul SSN negative și am identificat 
patologiile implicate în aceste modificări. 


Conform tuturor datelor analizate (tab. 2), cea 


mai afectată este valva aortică (VAo) cu o preva- 
lență de 42,8% din cadrul SSN. Cea mai des în- 
tâlnită modificare la nivelul valvelor cardiace 
cercetate, în cadrul acestui studiu, este insufi- 
ciența acestora (regurgitarea valvulară). 


Analizând datele obţinute din tabelul 3 am evi- 
dențiat predominanța modificărilor la nivelul 
ventriculului stâng (VS), hipertrofia ventriculului 
stâng (HVS) fiind diagnosticată în 48,0% dintre 
cazurile SSN. 


Tabelul 2. Modificările valvulare la pacienţii diagnosticați cu SSN. 


Modificarile valvulare SpA Aps Are SSN Valoarea p 
IVAp - Insuficienţa valvei arterei pulmnare 14% 8% 17% 13% 1,0 (>0,05) 
IVT - Insuficienţa valvei tricuspide 43% 17% 17% 29% 0,73 (>0,05) 
IVAo - Insuficienţa valvei aortice D4% 38% 28% 43% 0,73 (>0,05) 
IVM - Insuficienţa valvei mitrale 26% 38% 22% 29% 0,95 (>0,05) 


Tabelul 3. Modificările cordului (prin EcoCG) la pacienţii diagnosticaţi cu SSN. 


Modificarile cordului SpA  Aps Are SSN Valoarea p 
HVD - Hipertrofia ventriculului drept 14% 13% 22% 16% 0,91 (>0,05) 
HVS - Hipertrofia ventricului stâng 57% 38% 45% 48% 0,83 (>0,05) 
HAD - Hipertrofia atriului drept 6% 4% 11% 7% 1,0 (>0,05) 


HAS - Hipetrofia atriului stâng 


23% 29% 22% 16% 0,058(>0,05) 


Analizând rezultatele obţinute (tab. 4) observăm 
că tulburările de ritm cardiac depistate la ECG au 
fost tahicardiile (18%), extrasistolele ventricula- 
re (10,4%), extrasistolele supraventriculare 
(9,1%) şi fibrilaţia atrială (13%). Dintre de- 


reglările de conductibilitate au prevalat hemiblo- 
curile și blocurile complete. Cea mai mare preva- 
lență în SpA a constituit-o hBRS a fasciculului 
Hiss - 50,6%, iar în Are - hemiblocul de ram 
drept (hBRD) a fasciculului Hiss (15,6%). 

Axa electrică patologică a cordului (AEC) a fost 
înregistrată în 49,3% de cazuri depistate în gru- 
pul SpA cu predominarea axei electrice a cor- 
dului spre stânga în 44,1% vs dreapta - 5,1%. 


Valorile înalte ale markerilor inflamatori relevă o 
componentă importantă a patogeniei SSN. 


Astfel, în SSN au predominat valorile crescute ale 
VSH - 40%, hiperfibrinogenemia - 29% și nivelul 


înalt al CRP - 27%, demonstrat în tabelul 5. 


Am analizat gradul hipertensiunii arteriale 
(HTA) la pacienţii din studiu, rezultatele le-am 
ilustrat în tabelul 6. 


La pacienţii cu SSN am identificat HTA în 62,3% 
cu predominanţa gradului 1 în 35,0% și gradului 
2 în 21,0% (tab. 6). 


Tabelul 4. Modificările cardiovasculare determinate la ECG pacienţilor diagnosticaţi cu spondiloartrită 
seronegativă. 


Modificările CV determinate ECG 


Patologia cu predomi- 


E acisniȘi cu SSN nanţa modificărilor 


n=77 (în %) 


CV la ECG 
Fibrilaţia atrială 10 p. (13,0%) Aps 
Extrasistolie supraventriculară 7 p. (9,1%) SpA 
Extrasistolie ventriculară 8 p. (10,4%) Are 
Hemibloc de ram stâng anterior a fasciculului Hiss 8 p. (10,4%) SpA 
Hemibloc de ram drept al fasciculului Hiss 12 p. (15,6%) Are 
Hemibloc de ram stâng al fasciculului Hiss 39 p. (50,6%) SpA 
Bloc de ram stâng al fasciculului Hiss 4 p. (5,1%) SpA 
Axa electrică a cordului cu deviere spre dreapta 4 p. (5,1%) SpA 
Axa electrică a cordului cu deviere spre stânga 34 p. (44,1%) SpA 
Bradicardie (FCC până la 50 b/min) 44 p. (57,0%) SpA 
Tahicardie (FCC peste 100 b/min 73 p. (94,0% Are 


Tabelul 5. Modificările markerilor inflamatori la pacienţii cu SSN. 


Modificarile markerilor inflamatori SpA APs  ARe SSN Valoarea p 
Fibrinogen 23% 23% 21% 40% 0,8 (>0,05 
VSH 34% 13% 33% 27% 0,001(<0,05) 
PCR 17% 17% 67% 29% 0,96 (>0,05) 

Tabelul 6. Gradele hipertensiunei arteriale la pacienţii cu SSN. 
Gradele hipertensiunii arteriale SpA APs  ARe SSN Valoarea p 
HTA gr.1 39% 44% 17% 35% 0,39 (>0,05) 
HTA gr.2 64% 28% 37% 21% 0,25 (>0,05) 
HTA gr. 3 33% 22% 6% 7% 0,48 (>0,05) 
DISCUȚII 


Dintre toate patologiile ce fac parte din grupul 
SSN, conform cercetării efectuate, am identificat 
că insuficiența VAo și insuficiența VTs au fost 
caracteristice preponderent pentru SpA, date 
similare fiind descrise în studiul lui Roldan C. și 
coautorii (12). Pentru APs mai specifică a fost 
afectarea VM, iar în ARe - modificările de la nive- 
lul VAp. 


Analiza datelor literaturii relevă faptul că pentru 
SpA mai caracteristică este calcificarea VAv, 
aceasta se datorează depistării precoce a bolii și 
evoluţiei acute ale acesteia. În APs modificările 


de indurațţie și fibrozare la nivelul VAo și VM 
sunt mai frecvent întâlnite. Fibrozarea și calcifi- 
carea VM sunt modificări patognomonice și în 
ARe (13). 

Roldan C. şi coautorii au investigat arcul aortei şi 
al aparatul valvular la pacienţii cu SpA prin eco- 
cardiografie transesofagiană (ETE) şi au identifi- 
cat afectarea acestora la 82% dintre bolnavi 
(12). S-au depistat următoarele modificări aor- 
tice: îngroşarea arcului Ao, indurarea, fibrozarea, 
rigiditatea și regurgitarea VAo (14). 


De asemenea, hipertrofia ventriculului stâng 

predomină în 57,1% din cazuri, datele similare 
fiind descrise în literatura de specialitate (3, 12). 
Modificările la nivelul ventriculului drept și 
atriului drept sunt manifestări des întâlnite în 
ARe și APs, iar a atriului stâng în proporție de 
29,1% (5, 7,13). 


Pentru SpA, într-un raport de 10:1, se determină 
la ECG ritmul sinusal, iar tulburările de ritm car- 
diac sunt frecvente. Fibrilația atrială este carac- 
teristică pentru APs, iar aritmia extrasistolică 
ventriculară se întâlnește predominant în ARe 
(6, 7, 9). Studiile suedeze pentru SpA au deter- 
minat o prevalență a tulburărilor de conducere 
AV şi a FA în 38% şi respectiv 15% (6). 


Din review-ul datelor literaturii de specialitate 
reiese că pentru SpA în majoritatea cazurilor 
sunt diagnosticate hemiblocurile și blocurile 
cardiace complete (15). Analizând predominanța 
dereglărilor de conductibilitate, menţionăm că 
hBRS al fasciculului Hiss a fost diagnosticat în 
71,4%, iar blocul complet de ram stâng al fasci- 
culului Hiss în 5,71%. În 18%, conform studiului 
lui Bengtsson K. și coautorii, la pacienţii diagnos- 
ticati cu Are se atestă blocurile de ram ale fasci- 
culului Hiss (15). În studiul nostru prevalența 
hBRD în ARe este de 15,6%. hBRD al fasciculului 
Hiss sunt caracteristice pentru pacienţii diagnos- 
ticați cu ARe. Prevalenţa tulburărilor de condu- 
cere este mai înaltă la pacienții cu leziunile VAo 
(14, 15). În literatura de specialitate, la pacienţii 
cu SSN au fost descrise și blocurile atrioventricu- 
lare de diferite grade, blocurile complete ale fas- 
ciculului Hiss și sindromul Wolf-Parkinson- 
White (12, 14). 


Pe traseul ECG la pacienţii cu SpA frecvent sunt 
diagnosticate devierea axei electrice a cordului 


CONCLUZII 


spre dreapta și spre stânga. Pentru fiecare patol- 
ogie din grupul SSN sunt caracteristice dereg- 
lările frecvenţei cardiace, în SpA bradicardia 
fiind diagnosticată mai frecvent (68,7%) decât 
tahicardia (3, 4, 16). Tahicardia este mai des în- 
tâlnită la pacienţii cu ARe în aproximativ 83,3%. 
Ritmul sinusal cel mai des este obiectivat pe tra- 
seul ECG al pacienţiilor diagnosticați cu APs. 


Procesul inflamator sever, de lungă durată, este 
remarcat prin elevarea markerilor inflamațţiei 
(CRP, VSH și fibrinogen). Divecha și colaboratorii 
(2005) au arătat că nu numai nivelul markerilor 
inflamatori (de exemplu, CRP, fbrinogenul, etc.) a 
crescut la pacienţii cu SSN cu 5-10% (14). Mai 
frecvent aceștea s-au depistat în ARe, VSH fiind 
crescuți la toți pacienţii, iar fibrinogenul în 
66,67% dintre cazuri (17). Câteva studii în do- 
meniu au remarcat prezența nivelurilor ridicate 
ale mediatorilor circulanți inflamatori la pa- 
cienţii cu SSN (2, 7). Pentru SpA, de asemenea, 
este caracteristic un proces inflamator, dar mai 
puţin intens ca în ARe, cu predominanţa CRP - 
34,2% (8). Datele din literatura de specialitate 
confirmă faptul că ARe este o maladie care are 
influență directă şi indirectă asupra sistemului 
imun (8). 


În SpA pacienţii prezintă valori normale și cres- 
cute ale tensiunii arteriale, HTA de gradul 2 fiind 
mai des diagnosticată — 44,4%. Han şi colabora- 
torii au determinat o prevalență a HTA la pa- 
cienţii cu APs de la 25% la 49%. În studiul nostru 
prevalența HTA este de la 22% până la 44% pen- 
tru APs, cea mai frecventă fiind HTA de gradul 1. 
În studiile efectuate HTA este prezentă la pa- 
cienții cu SpA și prezintă un factor de risc CV 
(18). 


1. Modificările cardiovasculare sunt o problemă clinică importantă frecvent întâlnită la pacienţii cu 
SSN, care agravează evoluţia bolii principale. La baza modificărilor cardiovasculare în Spondiloar- 
tritele seronegative se atestă rigiditatea arterială, care apare ca urmare a injuriei endoteliului vas- 
cular de pe urma procesului inflamator sistemic sever. Inflamaţia joacă un rol important și, cel 
puţin, parţial reversibil în dezvoltarea rigidităţii arteriale, iar markerii inflamatori pot fi instrumen- 
te suplimentare în creșterea riscului cardiovascular. 


2. Modificarile cardiovasculare în SSN determinate prin modificările imunologice, funcţionale și imag- 
istice sunt necesare pentru a ghida toata comunitatea medicală spre prevenirea BCV și un diagnos- 
tic precoce al acestora. Studiul evaluează caracteristicile evoluției manifestărilor extrarticulare și 
anume a BCV, prognosticul și calitatea vieţii pacientului diagnosticat cu SSN. 

